**שם הקורס:שיטות מחקר בארכיטקטורה: מחקר בתהליך עיצוב הפרויקט האדריכלי**

סיגל ברניר

קורס חובה, 1 נ"ז, אדריכלות שנה ב'

שעות: סמסטר ב', יום א' 14:30 – 16:00

מטלות: מסמך מחקר אישי

שעות קבלה: בתיאום מראש

דוא"ל: sigalbrn@gmail.com

**תיאור הקורס**

הקורס שיטות מחקר באדריכלות יתקיים במרחב הביניים שבין עבודת הסטודיו - העיצוב והתכנון של הפרויקט האדריכלי, ובין תהליך מובנה של מחקר – מושגי, תרבותי, מדעי, היסטורי, ואף אמנותי. הקורס יבקש לבחון את מרחב המחקר של הפרויקט האדריכלי ולהוות עבור הסטודנט פלטפורמה לפיתוח כלים ודרכי עבודה אישיות.

**Research Methods in Architecture: research in design process**

The course is situated in the in-between space – between the studio work, design and planning of the architectural project, and a structured process of research - conceptual, cultural, scientific, historic and artistic. The course aspires to present to the students a space of research in the architectural project and consist for the students a platform for the development of personal tools and working practices.

**מהלך הקורס**

במהלך הקורס נדון בתהליך המחקר. נבחן שאלות מחקר פתוחות וסגורות וטענות אותם המחקר מבקש לאשש או לסתור. נבחן מתודולוגיות שונות של מחקר: מתודולוגיות חזותיות המתבססות על התבוננות, תיעוד חזותי ומיפוי, והאופן בהם הם באות לידי ביטוי בתחומי מדיה שונים כגון: צילום, והסרטה, כתיבה, ומחקר היסטורי של תקדימים. המגורים בעיר יהיה נושא ללימוד של מחקרים שונים: מחקר יצירתי במדיות השונות, מחקר תיאורטי היסטורי. הסטודנטים יקראו טקסטים ויחשפו לחומרים שונים הנוגעים לדיון העכשווי בשאלת הבית והמגורים בארץ ובעולם כצורך אנושי בסיסי, כפעולה יצירתית בה אדם מגדיר את מרחבו האינטימי, כזכות אזרחית כדילמה חברתית מוסרית, וכאחד האתגרים המרכזיים של שדה התכנון. הקורס יורכב מיחידות נושאיות, שיכללו הרצאות והרצאות אורח, ובסופן יינתן תרגיל. על התרגיל יעבדו הסטודנטים בקבוצות בכיתה ובבית ויציגו אותו לפני הכיתה.

**רכיבי הציון:**

הגשת 2 תרגילים במהלך הסמסטר כל תרגיל 50%

הנוכחות בקורס חובה – מעל 3 חיסורים תתבטל השתתפות

השתתפות פעילה בדיונים והרצאות תוסיף 5% לציון הסופי

**פירוט:**

* לכל אחד מהתרגילים יינתן הסבר מפורט בשיעור הרלבנטי, באמצעותם יתרגלו הסטודנטים ניסוח שאלת מחקר ובחינה שלה במדיומים שונים.
* על התרגילים להיות מוגשים באיכות גבוהה ובפורמט אחיד שיימסר בשיעור. הציון יינתן על בסיס קריטריונים הכוללים הפנמה של חומרים שיילמדו, יכולת לנסח שאלת מחקר, העמקה, יסודיות, ומקוריות בפיתוח היצירתי של התרגיל.

**מהלך השיעורים\***

**22.10 שיעור פתיחה - מהו מחקר בארכיטקטורה ומהן שיטותיו?**

1. הכרות והצגת הקורס
2. הקדמה : מה הוא מחקר בארכיטקטורה? ומה הן שיטותיו?

**29.10 מיפוי ככלי מחקר**

נציג כלים שונים למיפוי, כלים חזותיים וכלים טקסטואליים שביכולתם לשמש מתווכים בין תיעוד המרחב לפעולה האדריכלית. בין היתר יסקרו הפעולות הבאות:

1. התכנית ככלי מיפוי – מה יתרונותיו ומה חסר בו
2. מיפוי מנטלי, מיפוי "הלא מיוצג", מפות אמן.
3. מיפוי תיאורי – המילה ככלי לתיאור המרחב

**5.11 תקדימים היסטוריים: איך חוקרים - מה לומדים מהם?**

נעסוק בניתוח של תקדימים ובאופן שהם יכולים להוות כלי למחקר של הפרויקט. נכיר פרויקטים שהציעו פתרונות משמעותיים לדילמות של מגורים בעיר, ונדון בהשלכותיהם.

**12.11   המרחב של הטקסט / המרחב בטקסט**

נקרא בטקסטים – פואטיים, ותיאורטיים-ביקורתיים, העוסקים בשאלת הבית, והחיים בעיר. מתוך הדיון נבקש לפתח מילון מושגים הנוגעים לתרבות החיים וההתגוררות בעיר.

 **19.11 כתיבה מחקרית על מגורים**

בשיעור זה נכיר את הדיון בארכיטקטורה של המגורים במחקר סוציולוגי: באמצעות הטקסט "הבתים הלבנים ימלאו" שכתבה עפרה טנא, ובמחקר פוליטי ארכיטקטוני: באמצעות המאמר "מכונת המגורים המזרחית": שכתבו חיים יעקבי והדס שדר.

**26.11   צילום ככלי מחקר - הרצאה**

תוך עיון בתצלומים היסטוריים ועכשוויים נבחן את הצילום כאמצעי לתיעוד, חקר ופרשנות של מרחב המגורים. נדון במעשה הצילום כאמצעי לנקיטת עמדה ביחס למרחב החיים ולארכיטקטורה של הבית.

**3.12**   צילום: תרגיל

**10.12**  צילום: דיון בתוצרי התרגיל

**17.12   לא יתקיים שיעור**

 **24.12   קולנוע: הרצאת פתיחה**

נדון בקולנוע ככלי לייצוג והפשטה של מרחבי החיים, ובאופן בו מרחב המגורים מיוצג ומעוצב בקולנוע . נבקש לבחון מחד כיצד יוצרי קולנוע חוקרים את המרחב כחלק מהיצירה הקולנועית, ומאידך כיצד התמונה הנעה יכולה לשמש ככלי מחקרי עבור האדריכל.

**31.12   קולנוע: הרצאת אורח**

**7.1       תרגיל כיתה בקולנוע**

**14.1     דיון בתוצרי תרגיל בקולנוע**

**21.12 שיעור מסכם**

**\*ייתכנו שינויים בסדר הפרקים**

**ביבליוגרפיה:**

אבות ישורון, הבית, עורך: עודד וולקשטיין, הקיבוץ המאוחד ספרית הפועלים, 2013

אפרת צבי, הפרויקט הישראלי, בניה ואדריכליות 1973-1948, מוזיאון תל אביב לאמנות, 2004

בנימיני יצחק : מועקת הגבר על האימה מפני הנשיות בעקבות האלביתי של זיגמונד פרויד, כתב העת האינטרנטי הפרוטוקולים של היסטוריה ותאוריה 27, http://bezalel.secured.co.il/zope/home/he/1363957903/1363958054, בצלאל, 2013

טנא, עפרה "בתים של אשכנזים" בתוך כתב העת האינטרנטי אלכסון <http://alaxon.co.il/reading>, 2013

כהן שלי עמיר טולה צורות מגורים: אדריכלות וחברה בישראל חרגול ועם עובד, 2007

פרק ג'ורג' חלל וכו': מבחר מרחבים, בבל 1998

קלוש רחל חתוקה,טלי, תרבות אדריכלית: מקום ייצוג גוף. רסלינג, 2005

שבתאי אהרון רחוב פרוג 15

 https://www.haaretz.co.il/literature/prose/.premium-1.3085649

שדר הדס, אבני הבניין של השיכון הישראלי, משרד הבינוי והשיכון 2014

שדר הדס, יעקובי חיים, 2014, "מכונת המגורים: לקראת מודרניות אלטרנטיבית", **סוציולוגיה ישראלית**, 16 (1), עמ 81-54. לינק לתקציר: <http://www.socis.tau.ac.il/index.php/issues/82-volume-16-no-1>

Marcuse, Peter, “Housing Policy and the Myth of the Benevolent State” in Bratt, R.,
C. Hartman and A. Meyerson, eds. *Critical Perspectives on Housing*, Philadelphia:
Temple University Press, 1986, pp. 248-257

**פילמוגרפיה**

חלון אחורי, היצ'קוק 1954

הדירה, ארנון גולדפינגר 2012 <https://www.youtube.com/watch?v=Q3tGghVoSzg>

יומן, דוד פרלוב, פתיחה פרק 1 1988 <https://tools.google.com/chrome/intl/he/themes/index.html>

אחרי הסוף, ענת אבן

<https://www.youtube.com/watch?v=vMMgiUJz6lY>

הבית, בית בירושלים עמוס גיתאי

אשדוד הלגה קרנסטון, 1961,

<https://www.youtube.com/watch?v=SQmQIQgbHVM>

The Pruit Igoe Myth,2011 ‏Chad Freidrichs <https://www.youtube.com/watch?v=xKgZM8y3hso>

The Falling Water House

<https://www.youtube.com/watch?v=qvQZbC1OOZc>

אושר אינסופי Ila Bêka and Louise Lemoine

<http://www.designindaba.com/videos/creative-work/infinite-happiness>

Koolhaas Houselife Ila Bêka and Louise Lemoine

<http://www.living-architectures.com/Koolhaas_houselife.php>

Barbicana , Beka and Lemoine, 2016

<https://www.youtube.com/watch?v=_vpokrTbKHs>

The Barbican: A Middle Class Council Estate <https://www.youtube.com/watch?v=FFDpqRxym_A>